
PËR HAPJEN E PROGRAMEVE TË STUDIMIT, TË CIKLIT TË DYTË, PRANË UNIVERSITETIT POLITEKNIK TË TIRANËS, NË VITIN AKADEMIK 2008-2009

Në mbështetje të nenit 100 të Kushtetutës dhe të neneve 26 e 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Hapjen, pranë Universitetit Politeknik të Tiranës, në Fakultetin e Gjeologjisë dhe Minierave, të programeve të mëposhtme të studimit, të ciklit të dytë:
a) Programi i studimit “Inxhinieri gjeologjike”, me profile:
- Gjeologji inxhinierike dhe hidrogjeologji;
- Vendburimet e mineraleve të dobishme-petrologji;
- Gjeologji e vendburimeve hidrokarbure;
- Gjeoinformatikë.
Në përfundim të këtij programi do të lëshohen diplomat e mëposhtme:
- Diplomë e nivelit të dytë, DND, në inxhinieri gjeologjike, profili gjeologji inxhinierike dhe hidrogjeologji;
- Diplomë e nivelit të dytë, DND, në inxhinieri gjeologjike, profili vendburimet e mineraleve të dobishme-petrologji;
- Diplomë e nivelit të dytë, DND, në inxhinieri gjeologjike, profili gjeologji e vendburimeve hidrokarbure;
-  Diplomë e nivelit të dytë, DND, në inxhinieri gjeologjike, profili gjeoinformatikë.
b) Programi i studimit “Inxhinieri e burimeve natyrore”, me profile:
- Inxhinieri e burimeve të energjisë;
- Përpunim mineralesh dhe mbetjesh;
- Gjeomatikë;
- Gjeoinxhinieri.
Në përfundim të këtij programi do të lëshohen diplomat e mëposhtme:
- Diplomë e nivelit të dytë, DND, në inxhinierinë e burimeve natyrore, profili inxhinieri e burimeve të energjisë;
- Diplomë e nivelit të dytë, DND, në inxhinierinë e burimeve natyrore, profili përpunim mineralesh dhe mbetjesh;
- Diplomë e nivelit të dytë, DND, në inxhinierinë e burimeve natyrore, profili gjeomatikë;
- Diplomë e nivelit të dytë, DND, në inxhinierinë e burimeve natyrore, profili gjeoinxhinieri.
c) Programi i studimit “Inxhinieri gjeofizike”, në përfundim të të cilit lëshohet diplomë e nivelit të dytë, DND, në inxhinieri gjeofizike.
ç) Programi i studimit “Inxhinieri e gjeomjedisit”, në përfundim të të cilit lëshohet diplomë e nivelit të dytë, DND, në inxhinierinë e gjeomjedisit.
2. Programet e studimeve të ciklit të dytë realizohen me 120 kredite dhe zgjatja normale e tyre është dy vite.
3. Këto programe studimi të fillojnë veprimtarinë mësimore në vitin akademik 2008-2009.
4. Efektet financiare, që rrjedhin nga zbatimi i këtij vendimi, të përballohen nga buxheti i vitit 2008, miratuar për Universitetin Politeknik të Tiranës.
5. Ngarkohen Ministria e Arsimit dhe Shkencës dhe Universiteti Politeknik i Tiranës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

